ಭಕ್ತರ ತಲೆಯಲ್ಲಿ ಹೇನು ಹುಡುಕ್ತಿರೋ ಕೋತಿ ವಿಡಿಯೊ ವೈರಲ್

ಕೊಪ್ಪಳ: ಕೋತಿಯೊಂದು ಮಹಿಳೆಯರ ತಲೆಯಲ್ಲಿ ಹೇನು ಹುಡುಕುತ್ತಿರೋ ದ್ರಶ್ಯವೊಂದು ಮೊಬೈಲ್ ನಲ್ಲಿ ಸೆರೆಯಾಗಿದೆ.

ಕೊಪ್ಪಳದ ಗಂಗಾವತಿ ತಾಲೂಕಿನ ಕನಕಗಿರಿ ದ್ಯಾಮವ್ವ ದೇವಸ್ಥಾನದಲ್ಲಿ ಕೋತಿಯೊಂದು ಮಹಿಳೆಯರ ತಲೆ ಕ್ಲೀನ್ ಮಾಡುತ್ತಿದೆ. ದ್ಯಾಮವ್ವ ದೇವಸ್ಥಾನಕ್ಕೆ ಬಂದು ಹೋಗುವ ಭಕ್ತರ ತಲೆಯನ್ನು ಕೋತಿ ಕ್ಲೀನ್ ಮಾಡುತ್ತಿದೆ.

ಕನಕಗಿರಿ ಹೊರವಲಯದಲ್ಲಿರೋ ದ್ಯಾಮವ್ವ ದೇವಸ್ಥಾನದಲ್ಲಿ ಬೀಡು ಬಿಟ್ಟಿರೋ ಈ ಕೋತಿ ದೇವಸ್ಥಾನಕ್ಕೆ ಬಂದ ಎಲ್ಲಾ ಭಕ್ತರ ತಲೆ ಮೇಲೆ ಕುಳಿತು ಹೇನು ಹುಡುಕುತ್ತದೆ. ಯಾವುದೇ ಮುಲಾಜಿಲ್ಲದೆ ಕೋತಿ ಮಹಿಳೆಯರ ಬೆನ್ನೇರಿ ತಲೆಯಲ್ಲಿ ಹೇನು ಹುಡುಕುತ್ತಾ ಇರುತ್ತದೆ.

ಹೆಣ್ಣು ಮಕ್ಕಳು ಕೂಡಾ ನಾ ಮುಂದು ತಾ ಮುಂದು ಎಂದು ಕೋತಿಗೆ ತಲೆ ಕೊಡುತ್ತಿದ್ದಾರೆ. ವೃದ್ಧೆಯರು, ಯುವತಿಯರು ಹೆದರದೆ ಕೋತಿಗೆ ತಲೆಕೊಟ್ಟು ಕ್ಲೀನ್ ಮಾಡಿಸಿಕೊಳ್ಳುತ್ತಿರೋ ದೃಶ್ಯ ಮೊಬೈಲ್ ನಲ್ಲಿ ಸೆರೆಯಾಗಿದೆ. ಯಾರಿಗೂ ತೊಂದರೆ ಕೊಡದ ಕೋತಿ ತನ್ನ ಪಾಡಿಗೆ ತಾನು ತಲೆಯಲ್ಲಿನ ಹೇನು ನೋಡುತ್ತಿರೋದನ್ನ ಕಂಡು ಜನ ಆಶ್ಚರ್ಯ ವ್ಯಕ್ತಪಡಿಸುತ್ತಿದ್ದಾರೆ. ಈ ದೃಶ್ಯ ಸಾಮಾಜಿಕ ತಾಣಗಳಲ್ಲಿ ವೈರಲ್ ಆಗಿದ್ದು, ಇದೀಗ ವಿಡಿಯೋ ಪಬ್ಲಿಕ್ ಟಿವಿಗೆ ಲಭಿಸಿದೆ.

https://www.youtube.com/watch?v=cRWKEeSAvmg&feature=youtu.be